section_heading: 2018. – 2019.: Proboj u glavnu struju
paragraph_text: Dana 3. prosinca 2018. Lil Nas X objavio je country rap-pjesmu "Old Town Road". Za trideset je dolara na internetskoj trgovini anonimno kupio ritam za pjesmu od nizozemskog producenta YoungKija; pjesma je stekla popularnost početkom 2019. zbog izazova #Yeehaw Challenge na TikToku. Milijuni korisnika postavili su videozapise na kojima su bili odjeveni kao konjušari ili kaubojke, a u većini je takvih videozapisa svirala pjesma "Old Town Road"; do srpnja 2019. ti su videozapisi pogledani više od 67 milijuna puta. Debitirala je na 83. mjestu ljestvice Billboard Hot 100, a potom je dosegla prvo mjesto. Također je debitirala na 19. mjestu ljestvice Hot Country Songs i 36. mjestu ljestvice Hot R&B/Hip-Hop Songs. Billboard je izazvao polemike kad je u ožujku 2019. uklonio pjesmu s ljestvice Hot Country Songs; u članku Rolling Stonea izjavio je: